stanford-oval/wikipedia huggingface dataset:
Tikkurilan rautatieasema
Aseman tulevaisuus

Heinäkuussa 2015 käyttöön tulleen Kehäradan toivotaan nostavan Tikkurilan aseman Suomen toiseksi vilkkaimmaksi asemaksi. Kehärata yhdistyy Vantaankosken rataan kulkien Helsinki-Vantaan lentoaseman kautta ja näin ollen tekee Tikkurilan asemasta tärkeimmän liitoskohdan kaukojunien ja Helsinki-Vantaan lentoaseman välille.
Aseman eteläpuolelle kaupunginmuseon ympärille rakentuu Carl Albert Edelfeltin aukio, johon sijoitetaan taideteoksia. Aukio yhdistää tulevaisuudessa Tikkurilan jokirannan alueet ja kävelykeskustan yhtenäiseksi kokonaisuudeksi.
Suunnitellun Vantaan pikaraitiotien reitti alittaa Tikkurilan aseman tunnelissa, johon kuuluu myös maanalainen pysäkki. Tikkurilanraitioksi kutsuttu 560 metriä pitkä tunneli tulee ulottumaan Jokiniemen Väritehtaankadulta Tikkurilan Kielotielle lähelle Tikkuraitin kävelykatua.
Aseman itäpuolella on varaus kahdelle lisäraiteelle. Raiteiden rakentaminen vaatisi muutamien aseman eteläpuolella olevien  liikerakennusten purkamisen.
Asemalla pysähtyvät junat > Lähijunat

I (Helsinki–Tikkurila–Lentoasema–Huopalahti–Helsinki)
K (Helsinki–Kerava)
P (Helsinki–Huopalahti–Lentoasema–Tikkurila–Helsinki)
T (Helsinki–Riihimäki)
R (Helsinki–Riihimäki–Tampere)
D (Helsinki-Hämeenlinna)
Z (Helsinki–Lahti–Kouvola)
Asemalla pysähtyvät junat > Kaukojunat

Tikkurilassa pysähtyvät lähes kaikki päärataa ja oikorataa pitkin kulkevat Helsingistä lähtevät ja sinne saapuvat kaukojunat. Junista on yhteys I-junalla Helsinki-Vantaan lentoasemalle.
Kaukojuna InterCity 59 Helsingistä Ylivieskaan ei pysähdy Tikkurilassa, vaan ajaa sen ohi.
Junien lähtöraiteet

Raiteelta 1 kulkevat R-, D- ja Z-lähijunat sekä kaukojunat Helsinkiin.
Raiteilta 2 ja 3 kulkevat kaukojunat päärataa pitkin Riihimäen ja Lahden suuntaan.
Raiteelta 4 kulkevat R-, D- ja Z-lähijunat Riihimäen ja Lahden suuntaan
Raiteelta 5 kulkevat I-lähijunat Lentoasemalle sekä K- ja T-lähijunat Keravan suuntaan.
Raiteelta 6 kulkevat K-, P- ja T-lähijunat Helsinkiin.
Vuoden 2023 huhtikuusta lokakuuhun Tikkurilan aseman eteläpäässä tehtiin Helsinki–Riihimäki-ratahankkeeseen liittyneitä ratatöitä, jotka vaikuttivat laiturijärjestelyihin.
Aseman pohjoispään raide- ja vaihdemuutokset muuttivat laiturijärjestelyjä jälleen vuonna 2024.
Linja-autovuorot

Laituri 5
571 Myyrmäki
Laituri 6
576 Kivistö
Laituri 7
611 Rautatientori
Laituri 8
711 Hakaniemi
711K Hakaniemi
Laituri 9
717 Rautatientori
717K Rautatientori
Laituri 10
712 Kuusijärvi
736 Korso
U999 Porvoo
Laituri 11
619 Simonsilta
625 Rekolanmäki
Laituri 12
631 Kulomäki
641 Kerava as.
Laituri 13
624 Päiväkumpu
624N Ilola
Laituri 14
724 Päiväkumpu
735 Mikkola
Laituri 15
570 Mellunmäki
Laituri 16 (Ratatiellä)
570 Lentoasema
Laituri 17
Poistumis-/päätepysäkki
Eirik Horneland

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 14. maaliskuuta 1975 (ikä 49)
Pelipaikka: puolustaja
Pituus: 185 cm
Seura
Seura:  Saint-Étienne
Tehtävä: päävalmentaja
Seurat
| Vuodet | Seura | O | (M) |
| 1993–2005 |  Vard Haugesund |  |  |
| 2000 | →  Haugesund | 3 | (0) |
| 2006–2009 |  Haugesund | 87 | (4) |
Valmennusura
2010–2014:  Haugesund (apuv.)
2015–2016:  Norja (U19/U18)
2016–2019:  Haugesund
2019–2020:  Rosenborg
2020–2021:  Brann (apuv.)
2024–:  Saint-Étienne

Eirik Horneland (s. 14. maaliskuuta 1975) on norjalainen jalkapallovalmentaja ja entinen puolustaja. Joulukuusta 2024 lähtien hän on toiminut AS Saint-Étiennen päävalmentajana.
Ura

Horneland pelasi urallaan puolustajana. Hän edusti SK Vard Haugesundia Norjan alemmilla sarjatasoilla sekä kausina 2006–2009 FK Haugesundia Norjan 2. korkeimmalla sarjatasolla. Hän lopetti pelaajauransa vuonna 2009 ja siirtyi valmentajaksi. Hän toimi Jostein Grindhaugin apuvalmentajana Haugesundissa 2010–2014. Joukkue sijoittui parhaimmillaan Norjan liigassa kolmanneksi.
Kauden 2014 jälkeen hän siirtyi Norjan alle 19-vuotiaiden maajoukkuevalmentajaksi. Hän toimi myös alle 18-vuotiaiden maajoukkuevalmentajana 2015–2016. Horneland palasi Haugesundin organisaatioon edustusjoukkueen päävalmentajaksi lokakuussa 2016. Horneland luotsasi Haugesundin liigassa neljänneksi kaudella 2018.
Tammikuussa 2019 suurseura Rosenborg palkkasi hänet päävalmentajakseen. Rosenborgissa Hornelandin debyyttikausi päättyi kolmanteen sijaan. Kaudella 2020 joukkue jäi myös mestaruuskamppailusta jälkeen ja seura erotti hänet kesäkuussa 2020.
Lokakuussa 2020 SK Brann palkkasi Hornelandin apuvalmentajaksi Kåre Ingebrigtsenin valmennustiimiin. Ingebrigtsenin saatua heikkojen tulosten myötä potkut heinäkuussa 2021 nousi Horneland Brannin päävalmentajaksi. Horneland ei onnistunut pelastamaan Brannia putoamiselta kaudella 2021, mutta jatkoi silti seuran päävalmentajana sarjatasoa alempana. Kaudella 2022 hän johdatti joukkueen OBOS-ligaenin voittoon sarjan uudella piste-ennätyksellä ja joukkue palasi kaudeksi 2023 pääsarjaan.
Hornelandin johdolla Brann teki paluun Norjan pääsarjan mestaruustaisteluun. Joukkue sijoittui kausilla 2023 ja 2024 hopealle. Keväällä 2023 hän luotsasi joukkueen Norjan cupin mestariksi  Hän jätti joukkueen hopealle päättyneen kauden 2024 jälkeen.
Joulukuun lopulla 2024 Hornelandista tuli Ranskan liigan AS Saint-Étiennen uusi päävalmentaja.
Meriitit

Norjan cup: 2022/23
OBOS-ligaen: 2022
Johanna Ruonala

| Johanna Ruonala> Henkilötiedot |
| --- | --- |
Koko nimi:  Johanna Emilia Ruonala
Syntynyt: 1982 tai 1983
Ammatti:  näyttelijä
Näyttelijä
Aktiivisena:  2017–
Merkittävät roolit:  Kiira Lahtinen (Salatut elämät)
Aiheesta muualla
Viralliset kotisivut
IMDb 
Elonet
Johanna Emilia Ruonala (s. 1982 tai 1983) on suomalainen näyttelijä, joka on näytellyt muun muassa Kiira Lahtista saippuasarjassa Salatut elämät. Hänellä on ollut rooleja myös useissa muissa suomalaisissa televisiosarjoissa. Ruonala on nähty myös lukuisissa mainoksissa ja musiikkivideoissa.
Ruonala on opiskellut puheviestintää Tampereen yliopistossa. Näyttelijäntyöstä Ruonalalla on Meisner-tekniikkaan pohjautuva koulutus. Nuoruudessaan Ruonala on kilpaillut SM-tasolla pituushypyssä ja kolmiloikassa.
Filmografia

| Elokuvat> Vuosi | Elokuvat> Elokuva | Elokuvat> Rooli |
| --- | --- | --- |
| 2019 | Olen suomalainen | lentoemäntä |
| 2022 | Palimpsest | Maria, 40 |
| 2024 | Vares X | Marlene Milkmade |
| Televisiosarjat> Vuosi | Televisiosarjat> Sarja | Televisiosarjat> Rooli |
| --- | --- | --- |
| 2018 | Ratamo | toimittaja |
| 2018 | Sunnuntailounas | nainen Janin elokuvassa |
| 2018 | Salatut elämät | portsari Kaisa |
| 2019 | Jättekiva | juoksuvalmentaja |
| 2019 | Onnela | casting-henkilö |
| 2019 | Suden hetki | opettaja |
| 2019, 2020 | Modernit miehet | tuottaja Janina |
| 2020 | Keihäsmatkat | Liisa |
| 2020 | Syke | kiinteistövälittäjä |
| 2020 | Pohjolan laki | käräjätuomari Nurmi |
| 2020–2021 | Salatut elämät | Kiira Lahtinen |
| 2021 | Karuselli | useita rooleja |
Aiheesta muualla

Johanna Ruonalan kotisivut
Johanna Ruonala Internet Movie Databasessa. (englanniksi)
Johanna Ruonala Elonetissä.
| Auktoriteettitunnisteet  |
| --- | --- |
Taiteenala:  MusicBrainz 
Henkilöt:  Elonet
Ibuki (satelliitti)

| Ibuki |
| --- | --- |
 Ibuki laukaistaan H-IIA-kantoraketilla
Alkuperäinen nimi:  いぶき
COSPAR ID:  2009-002A
SATCAT №:  33492
Organisaatio:  JAXA
Tehtävätyyppi:  kaukokartoitussatelliitti
Laukaisu:  23. tammikuuta 2009
Laukaisualus:  H-IIA
Tehtävän kesto:  5 vuotta
Massa:  1 750 kg
Teho:  3,8 kW
Kiertorata
Viitejärjestelmä:  Maakeskeinen
Inklinaatio:  98,05°
Kiertoaika:  98,2 min
Perigeum:  666 km (suunn.)
Ibuki (jap. いぶき, suom. hengitys), tunnettu englanniksi nimellä Greenhouse Gases Observing Satellite tai GOSAT, on japanilainen kaukokartoitussatelliitti ja maailman ensimmäinen erityisesti kasvihuonekaasuja havainnoiva satelliitti. Satelliitti mittaa hiilidioksidin ja metaanin pitoisuuksia 56 000 kohdasta ilmakehästä.
Ibukin kehitti Japanin avaruusjärjestö JAXA ja se laukaistiin 23. tammikuuta 2009 Tanegashiman avaruuskeskuksesta. Japanin ympäristöministeriö (環境省; Kankyō-shō) ja Kansallinen ympäristötutkimusinstituutti (NIES) tulevat käyttämään satelliitin keräämiä mittaustietoja kasvihuoneilmiötä aiheuttavien kaasujen seuraamiseksi. Mittaustiedot luovutetaan NASAn ja muiden kansainvälisten avaruus- ja tieteellisten organisaatioiden käyttöön.
Laukaisu

Ibuki laukaistiin onnistuneesti yhdessä seitsemän muun tutkimussatelliittien kanssa japanilaisella H-IIA -kantoraketilla 23. tammikuuta 2009 kello 3:54 UTC Tanegashiman avaruuskeskuksesta.
Mittalaitteet

JAXAn mukaan Ibuki-satelliitti on varustettu kasvihuonekaasuja havaitsella anturilla (TANSO-FTS) ja sitä täydentävällä pilvi/aerosoli anturilla (TANSO-CAI). Kasvihuonekaasuanturi tarkkailee laajaa aallonpituusaluetta infrapunasäteilyn alueella havaintojen tarkkuujen lisäämiseksi. Satelliitin spektrometri mittaa erilaisia alkuaineita ja yhdisteitä. Tämän teknologian avulla satelliitti pystyy mittaamaan kasvihuonekaasujen pitoisuuksia ilmakehässä erittäin suurella tarkkuudella.
Ibuki 2

Ibuki-2 JAXAn rakentama Ibukin seuraaja, joka laukaistiin avaruuteen H-II2 raketilla 29. lokakuuta 2019 4.08 UTC.
Aiheesta muualla

GOSAT ja sen mittalaitteet (Arkistoitu – Internet Archive) (PDF) (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Greenhouse Gases Observing Satellite
Ibuki -satelliitti
Käännös suomeksi
Avaruustaide

Amazing Stories Quarterly 1928, Kevät
Fallen Astronaut on  Apollo 15:n miehistön vuonna 1971 kuuhun viemä Paul Van Hoeydonckin alumiininen veistos
Taiteilijan näkemys Deep Impact -luotaimen ja Tempel 1-komeetan kohtaamisesta
Avaruustaide on avaruusaiheita käsittelevää taidetta. Avaruustaide kytkeytyy monesti läheisesti science fiction- ja fantasiataiteeseen, ja on monesti itse science fictionia eli tieteiskuvitelmaa. Avaruustaidetta ovat luoneet muun muassa 1950-luvulla tuottelias Chesley Bonestell, 1970-luvulta alkaen David A. Hardy, William Hartmann ja Don Dixon ja monet muut. Avaruustaide liikkuu taiteen ja tieteen rajamailla ja taiteilija monesti käyttää mielikuvitustaan vapaasti. Avaruustaide osuu harvoin oikeaan kuvatessaan vieraiden planeettojen pintoja. Esimerkiksi Bonestellin maalauksessa Kuun vuoret ovat jyrkkiä, todellisuudessa ne ovat melko loivia. Bonestellin kuva Titanin pinnasta on erilainen kuin avaruusluotaimen ottama. Koska monesta avaruuden kohteesta voidaan tehdä vain epätarkkoja, kaukaisia havaintoja, avaruustaiteen kysyntä on edelleen kova. Avaruustaide voi olla myös vaikkapa kuva avaruussukkulasta avaruudessa.
Avaruustaiteen historiaa

Avaruustaide tuli laajempaan julkisuuteen vasta 1950-luvulla Collier's-, This Week-, ja Coronet -lehtien myötä. Chesley Bonestellin ja Willy Leyn kirja The Conquest of Space eli Avaruuden valloitus julkaistiin Yhdysvalloissa vuonna 1949.
Jules Vernen kirja Maasta Kuuhun julkaistiin 1865 ensimmäisen avaruustaiteen kera Emile Bayardin ja A. de Neuvillin kuvittamana. Lucien Rudaux (1874–1947) loi hyvää avaruustaidetta kirjaansa Larousse Encyclopedia of Astronomy. 1900-luvun alun avaruustaiteilijoita olivat muun muassa Scriven Bolton, Abbe Moreux, Howard Russell Butler, Frank R. Paul, Rockwell Kent ja Charles Schneeman.
Luettelo avaruustaiteilijoista

Alla joitain avaruustaiteilijoita, jotka ovat vaikuttaneet 1900- ja 2000-luvuilla.
Chesley Bonestell (1888–1986)
Robert McCall (1919–2010)
Lucien Rudaux (1874–1947)
Ralph McQuarrie (1929–2012)
Michael Carroll
Don Davis  (1952–)
Joe Davis (1953–)
Don Dixon  (1951–)
Chris Foss (1946–)
David A. Hardy (1936–)
William Hartmann (1939-)
Jon Lomberg (1948–)
Ron Miller (1947–)
Andreas Nottebohm (1944–)
Frank Pietronigro
Rick Sternbach (1951–)
Aiheesta muualla

Wikimedia Commonsissa on kuvia tai muita tiedostoja aiheesta .
Spaceart.org
Novaspace
Space.com
Astronomical Art Links
David A. Hardy (Arkistoitu – Internet Archive)
John Foster
Kim Poor (Arkistoitu – Internet Archive)
Dan Durda
Mark A. Garlick
Don Dixon
Paul S. Hoffmann (Arkistoitu – Internet Archive)
Joe Bergeron
Artgallery (Arkistoitu – Internet Archive)
Copernica art database (Arkistoitu – Internet Archive)
Marjaana Toiviainen

| Marjaana Toiviainen> Kirkolliskokousedustaja (Ev. Lut.) |
| --- | --- |
 2016– 
Henkilötiedot
Syntynyt: 21. helmikuuta 1985 (ikä 39) Savonlinna, Suomi
Ammatti:  pappi
Muut tiedot
Uskonto:  kristinusko
Tunnustuskunta:  evankelis-luterilainen
Marjaana Toiviainen (s. 21. helmikuuta 1985 Savonlinna) on Suomen evankelis-luterilaisen kirkon pappi. Toiviainen on pyrkinyt estämään turvapaikanhakijoiden pakkopalautuksia.
Ura

Toiviainen työskentelee seurakuntapastorina ja vastaa kotoutumisen tuesta Oulunkylän seurakunnassa Helsingissä. Aiemmin hän on ollut Kallion seurakunnan pastori. Hän sai pappisvihkimyksensä marraskuussa 2012.
Toiviainen on tullut tunnetuksi työstään ihmisoikeuksien puolesta ja maahanmuuttajien auttamiseksi. Vuoden 2015 Euroopan pakolaiskriisin aikaan Toiviainen perusti Refugees Welcome -Facebook-ryhmän organisoimaan turvapaikanhakijoiden majoitusta ja majoitti heitä myös omassa kodissaan. Toiviainen on myös aiemmin majoittanut kotonaan erilaisia majapaikkaa tarvitsevia ihmisiä: kodittomia, paperittomia siirtolaisia, Itä-Euroopan romaneja, opiskelijoita ja turisteja.
Toiviainen osallistui vuoden 2017 huhtikuussa mielenosoituksiin, joissa vastustettiin turvapaikanhakijoiden pakkopalautuslentoja. Kotimaa24-verkkolehden mukaan Toiviaisen ja muiden kirkon työntekijöiden mielenosoitustoiminnan seurauksena noin tuhat suomalaista erosi kirkosta Eroakirkosta.fi-sivuston kautta.
Toiviaisen toiminnasta tehtiin 40 valitusta Helsingin hiippakunnan tuomiokapituliin. Tuomiokapituli löysi moitittavaa osassa Toiviaisen toimintatavoista mutta ei päätynyt jatkotoimenpiteisiin asiassa. Heinäkuussa 2017 Toiviainen kieltäytyi noudattamasta poliisin poistumiskäskyä mielenosoituksessa Helsinki-Vantaan lentokentällä. Vantaan käräjäoikeus tuomitsi hänet niskoittelusta kymmeneen päiväsakkoon.
Henkilökohtainen elämä

Toiviainen vietti lapsuutensa ja nuoruutensa Savonlinnassa. Hänen sukunsa on luterilaisia Karjalan evakkoja Uukuniemeltä Venäjän rajan molemmalta puolelta. Toiviainen on käynyt Savonlinnan taidelukion musiikkilinjan. Hän valmistui Helsingin yliopistosta ensin valtiotieteen (pääaineena viestintä) ja sitten teologian maisteriksi.  Ennen papin uraansa hän on ollut kesätoimittajana Itä-Savo-lehdessä ja Kanadan Thunder Bayn suomalaisyhteisön omassa sanomalehdessä. Toiviainen on asunut myös muun muassa Tansaniassa ja puhuu sujuvasti swahilia. Huhtikuussa 2017 Toiviainen harkitsi muuttavansa takaisin Tansaniaan mutta päätyi jäämään Suomeen. Nykyään Toiviainen asuu Helsingin Kalliossa.
Suomen Mielenterveysseura palkitsi Toiviaisen valtakunnallisella mielenterveyspalkinnolla vuonna 2015. Samana vuonna hän sai myös Naistoimittajat ry:n Vuoden kellokas -palkinnon.
Kesäkuussa 2019 Helsingin käräjäoikeus tuomitsi 28 ihmistä Marjaana Toiviaiseen kohdistuneesta epäasiallisesta ja halventavasta kirjoittelusta. Tuomioita tuli kunnianloukkauksista ja yhdestä laittomasta uhkauksesta. Oikeus langetti tuomitut maksamaan korvauksia noin 30 000 euroa.
Kuopion suojeluskuntapiiri

Kuopion suojeluskuntapiiri oli Suojeluskuntajärjestön alueellista organisaatiota Pohjois-Savossa. Toiminnan keskeisiä käynnistäjiä olivat Armas Saastamoinen, Oskar Larsson, Fjalar Andersin, Hannes Saarinen, Antti Kaukonen, Yrjö Tuomikoski ja Jussi Canth. Kuopion suojeluskuntapiiri käsitti myös Iisalmen alipiirin. Piirin johtoon Sotilaskomitea (MK) määräsi Venäjän armeijassa palvelleen ratsumestari Carl Wilhelm Malmin.
Kuopion piirissä otettiin käyttöön ilmeisesti ensimmäinen jäsenten vala eli suojeluskuntavakuutus.
Kaiken sen nimessä, mikä minulle on pyhintä ja kalleinta vannon minä (N.N.) työskenteleväni tämän maan ja kansan hyväksi ja tarvittaessa olen valmis uhraamaan henkeni tämän pyhän asian puolesta sekä etten milloinkaan tule ilmiantamaan johtajiani ja tovereitani.
Kuopion suojeluskuntapiiriin kuuluneita suojeluskuntia

| Kuopion suojeluskuntapiiri> suojeluskunta | Kuopion suojeluskuntapiiri> perustettu | Kuopion suojeluskuntapiiri> alue | Kuopion suojeluskuntapiiri>  | Kuopion suojeluskuntapiiri>  | Kuopion suojeluskuntapiiri>  | Kuopion suojeluskuntapiiri>  | Kuopion suojeluskuntapiiri>  | Kuopion suojeluskuntapiiri>  |
| --- | --- | --- | --- | --- | --- | --- | --- | --- |
| Kuopio | aktivistista toimintaa vuodesta 1915 lähtien,  palosuojeluskunta perustettiin 25. heinäkuuta 1917 | I |  |  |  |  |  |  |
| Siilinjärvi (Kuopion maalaiskunta) | heinä-elokuu 1917 | VIII |  |  |  |  |  |  |
| Vehmersalmi (Kuopion maalaiskunta) | tammikuu 1918 | VI |  |  |  |  |  |  |
| Riistavesi |  | VI |  |  |  |  |  |  |
| Tuusniemi |  | VI |  |  |  |  |  |  |
| Karttula | 4. marraskuuta 1917 | XIII |  |  |  |  |  |  |
| Pielavesi | helmikuu 1918 | XII |  |  |  |  |  |  |
| Keitele |  | XII |  |  |  |  |  |  |
| Suonenjoki | marraskuu 1917 | III |  |  |  |  |  |  |
| Leppävirta | syyskuu 1917 | II |  |  |  |  |  |  |
| Heinävesi | sisällissodan aikana | V |  |  |  |  |  |  |
| Kaavi | marraskuusta 1917 lähtien toimintaa koko pitäjässä | XV |  |  |  |  |  |  |
| Iisalmi (Iisalmen alipiiri) | 4. joulukuuta 1917 | X |  |  |  |  |  |  |
| Kiuruvesi | marraskuu 1917 | XI |  |  |  |  |  |  |
| Vieremä |  | XI |  |  |  |  |  |  |
South Park

| South Park |
| --- | --- |

 Sarjan alkutunnus.
Tyyli:  Animaatiosarja satiiri musta komedia
Kestoaika:  21–23 minuuttia
Luoja(t):  Trey Parker Matt Stone
Pääosissa:  Trey Parker Matt Stone Isaac Hayes (1997–2006) Mary Kay Bergman (1997–1999) Eliza Schneider (2000–2003) Mona Marshall April Stewart John Hansen Jennifer Howell  Adrien Beard
Alkuperämaa:   Yhdysvallat
Alkuperäiskieli:  englanti
Verkko:   Comedy Central  MTV Finland  Canal+  Jim  MTV3  Nelonen  Paramount Network
Esitetty:  13. elokuuta 1997 – jatkuu edelleen
Tuotantokausia:  26
Jaksoja:  328
Ikäraja:  
Aiheesta muualla
IMDb 
South Park on yhdysvaltalainen kulttimaineen saavuttanut satiirinen animaatiosarja, joka kertoo Coloradon osavaltiossa Yhdysvalloissa sijaitsevan kuvitteellisen South Parkin kaupungin tapahtumista. Sarjan päähenkilöinä on neljä alakouluikäistä poikaa: lihava ja kiroileva Eric Cartman, juutalaispoika Kyle Broflovski, köyhän perheen lapsi Kenny McCormick sekä keskiluokkaisen amerikkalaisperheen poika Stan Marsh. Teemamusiikin sarjaan on tehnyt Primus. Sarjasta on tehty myös useita videopelejä ja oheistuotteita. Seuraavan kauden eli kausi 27 pitäisi tulla vuonna 2025.
Varhaisvaiheet

Eräänlainen South Parkin varhaisversio tehtiin vuonna 1992, jolloin Trey Parker ja Matt Stone tekivät lyhytelokuvan, jossa Jeesus taisteli henkiin herännyttä tappajalumiukkoa vastaan. Pian heiltä pyydettiin lisää filmejä, jolloin Stone ja Parker tekivät joulufilmistä uuden version, jossa Jeesuksen vastustajana oli joulupukki. Filmit levisivät Internetin välityksellä, ja Parker ja Stone saivat useita yhteydenottoja filmiyhtiöiltä ja pian Comedy Central tarjoutui tulevan sarjan tuotantoyhtiöksi. South Parkin ansiosta Comedy Central pelastui konkurssilta.
Vastaanotto ja arvostelu

Vuonna 2008 Wizard Magazine valitsi South Parkin kaikkien aikojen 16. parhaaksi animaatiosarjaksi. Tammikuussa 2009 IGN-sivuston laatiman sadan parhaan animaatiosarjan listalla South Park oli sijalla 4.
South Parkin tekijät Trey Parker ja Matt Stone ovat usein olleet kovan kritiikin kohteena esimerkiksi räävittömän huumorin ja kiroilun sekä uskontoja kohtaan esitettyjen kannanottojen takia. Action for Children's Television -yhdistyksen perustaja Peggy Charren on tuominnut sarjan "demokratialle vaarallisena". Myös monet vanhempainyhdistykset ja uskonnolliset järjestöt ovat hyökänneet sarjaa vastaan voimakkaasti.
Vastaanotto ja arvostelu > Skientologien ja katolilaisten reaktioita

Skientologiaa parodioiva jakso Trapped in a Closet sai Isaac Hayesin jättämään työskentelyn South Parkissa Chefin äänenä, ja Chef jouduttiin kirjoittamaan pois sarjasta. Kyseisen jakson uusintaesitys televisiossa Yhdysvalloissa peruttiin 2006 muun muassa näyttelijä Tom Cruisen painostuksen vuoksi. Se on kuitenkin esitetty uusintana myöhemmin.
Myös katolilaisuutta pilkkaava jakso Bloody Mary oli jonkin aikaa uusintakiellossa yhdysvaltalaisten katolilaispiirien voimakkaan painostuksen vuoksi. Jakso herätti vastalauseiden aallon myös Australiassa ja Uudessa-Seelannissa, joissa vaadittiin sen esittämisen kieltämistä. Jakso kuitenkin nähtiin molempien maiden televisiossa.
Vastaanotto ja arvostelu > "200" ja "201"

Viimeisin tapaus sattui kun sarjan 200. jakso nimeltään 200 esitettiin 14. huhtikuuta 2010 Yhdysvalloissa. Jaksossa Tom Cruise suuttuu South Parkin kaupungille ja uhkaa kaupunkilaisia ryhmäkannehaasteella jatkuvasta julkkisten solvaamisesta, elleivät southparkilaiset järjestä hänelle tapaamista profeetta Muhammadin kanssa. Koska Muhammad ei voi näyttäytyä julkisesti, pelkäävät kaupunkilaiset hänen saapumisensa South Parkiin voivan aiheuttaa muslimiterroristien hyökkäyksen kaupunkiin.
Muhammed esiintyy jaksossa vain piilossa katsojilta, pakettiauton umpinaisessa takaosassa sekä karhupuvussa (seuraavassa jaksossa paljastuu, että puvun sisällä oli oikeasti Joulupukki).
200-jakso suututti erityisesti äärimuslimiryhmiä. Muslimiryhmä Revolution Muslim ennusti internetsivustollaan, että Trey Parkerille ja Matt Stonelle käy kuten Theo van Goghille (Van Gogh murhattiin vuonna 2004, koska hän oli ohjannut elokuvan musliminaisiin kohdistuvasta väkivallasta ja heidän alistamisestaan muslimiyhteisössä). Uhkausten takia poliisit partioivat Comedy Centralin toimitalon lähettyvillä muutaman viikon ajan.
Uhkauksista pelästyneenä Comedy Central päätti sensuroida South Parkin seuraavaa jaksoa 201, 200:n suoraa jatko-osaa, rankalla kädellä. Kaikki "Muhammad"-sanat korvattiin piippauksella ja jakson lopussa nähtävät Kylen, Jeesuksen ja Joulupukin pitämät puheenvuorot piipattiin kokonaan yli (vaikka puheenvuoroissa ei edes mainittu Muhammadia). Myös Muhammadin hahmo, joka esiintyi jaksossa, oli sensuroitu palkilla (tämä tosin oli alkuperäisen käsikirjoituksen mukaista). Tämä oli vasta toinen kerta sarjan historiassa, kun Comedy Central oli sensuroinut sen sisältöä. Ensimmäinen kerta oli kaksiosaisen Cartoon Wars -jakson toinen osa, jossa profeetta Muhammad niin ikään esiintyi.
"200"/"201"-jaksojen innoittamana Facebookiin perustettiin ryhmä Everybody Draw Mohammed Day (Piirrä Muhammad -päivä), johon liittyi yli 100 000 jäsentä.
Neljästoista tuotantokausi ilmestyi toukokuussa 2011 Yhdysvalloissa DVD-levyillä, ja mukana ovat myös jaksot "200" ja "201", sensuroituina samoin kuin televisiossakin. Eurooppalaisesta DVD-versiosta jaksot puuttuvat.
Vastaanotto ja arvostelu > "Band in China"

Sarjan 23. tuotantokauden 2. jaksossa tehtiin pilkkaa siitä, miten amerikkalainen viihdeteollisuus pyrkii miellyttämään Kiinan kommunistisen puolueen sensoreita päästäkseen Kiinan markkinoille. Kritiikin kohteeksi joutuivat Kiinan viranomaisten lisäksi myös Hollywood, NBA ja Disney. Jakso johti koko sarjan kieltoon Kiinassa.
Jakson esittämisen jälkeen Trey Parker ja Matt Stone julkaisivat satiirisen anteeksipyynnön, joka kuului seuraavasti:
NBA:n tavoin me toivotamme kiinalaiset sensuurit koteihimme ja sydämiimme. Mekin rakastamme rahaa enemmän kuin vapautta ja demokratiaa. Xi ei näytä ollenkaan Nalle Puhilta. Katso 300. jaksomme tänä keskiviikkona klo 10! Eläköön suuri Kiinan kommunistinen puolue! Olkoon tämän vuoden hirssisato runsas. Ollaanko sujut, Kiina?